kardosdrur/scandi-wiki huggingface dataset:
Anders Erling Nielsen

Anders Erling Nielsen (født 1. maj 1922 i Kalundborg, død 1. april 1995 i Kalundborg) var en dansk hockeyspiller, der deltog på det danske landshold ved OL 1948 i London og 1960 i Rom. Erling Nielsen spillede for Kalundborg Hockeyklub og opnåede i alt 49 landskampe i perioden 1941-1965.

Ved OL i 1948 blev Danmark nummer 13 og sidst efter tre nederlag og et uafgjort resultat i den indledende pulje; dermed var Danmark elimineret fra turneringen. Erling Nielsen spillede tre kampe uden at score. Ved OL i 1960 blev Danmark igen sidst, denne gang blandt 16 hold. Erling Nielsen spillede alle tre kampe i indledende runde, hvorpå Danmark trak sig inden placeringskampene.

Referencer 

Hockeyspillere fra Danmark
Deltagere for Danmark ved sommer-OL 1948
Deltagere for Danmark ved sommer-OL 1960
Jørgen Boye Nielsen

Jørgen Boye Nielsen (født 28. februar 1925 på Frederiksberg, død 7. februar 2000 i Gladsaxe) var en dansk hockeyspiller, der deltog på det danske landshold ved OL 1948 i London. Jørgen Boye Nielsen spillede for Orient og opnåede i alt 8 landskampe i perioden 1946-1948.

Ved OL i 1948 blev Danmark nummer 13 og sidst efter tre nederlag og et uafgjort resultat i den indledende pulje; dermed var Danmark elimineret fra turneringen. Jørgen Boye Nielsen spillede alle fire kampe uden at score.

Referencer 

Hockeyspillere fra Danmark
Deltagere for Danmark ved sommer-OL 1948
Poul Moll Nielsen

Knud Poul Moll Nielsen (født 21. april 1930 i Slagelse, død 5. september 1992 i Slagelse) var en dansk hockeyspiller, der deltog på det danske landshold ved OL 1948 i London og 1960 i Rom. Poul Moll Nielsen spillede for Slagelse Hockeyklub og opnåede i alt 25 landskampe i perioden 1948-1960.

Ved OL i 1948 blev Danmark nummer 13 og sidst efter tre nederlag og et uafgjort resultat i den indledende pulje; dermed var Danmark elimineret fra turneringen. Poul Moll Nielsen var holdets yngste spiller og spillede én af kampene. Ved OL i 1960 blev Danmark igen sidst, denne gang blandt 16 hold. Her spillede Poul Moll Nielsen spillede alle tre kampe i indledende runde, hvorpå Danmark trak sig inden placeringskampene.

Hans bror, Villy Moll Nielsen, var også med på OL-holdet i 1960.

Referencer 

Hockeyspillere fra Danmark
Deltagere for Danmark ved sommer-OL 1948
Deltagere for Danmark ved sommer-OL 1960
Villy Moll Nielsen

Henry Villy Moll Nielsen (født 22. november 1927 i Slagelse) er en dansk tidligere hockeyspiller, der deltog på det danske landshold ved OL 1960 i Rom. Villy Moll Nielsen spillede for Slagelse Hockeyklub og opnåede i alt 27 landskampe i perioden 1953-1964.

Ved OL i 1960 blev Danmark sidst blandt 16 hold. Villy Moll Nielsen spillede alle tre kampe i indledende runde, hvorpå Danmark trak sig inden placeringskampene.

Hans bror, Poul Moll Nielsen, var også med på OL-holdet i 1960 samt i 1948.

Villy Moll Nielsen er udlært murer og havde egen murermesterforretning. Han var formand for Slagelse Hockeyklub i perioden 1951-1992 og er udnævnt til æresmedlem af klubben.

Referencer 

Hockeyspillere fra Danmark
Deltagere for Danmark ved sommer-OL 1960
Poul Henrik Sørensen

Poul Henrik Sørensen (født 21. august 1924 i Kalundborg) er en dansk tidligere hockeyspiller, der deltog på det danske landshold ved OL 1948 i London. Henrik Sørensen spillede for Kalundborg Hockeyklub og opnåede i alt 14 landskampe i perioden 1948-1959.

Ved OL i 1948 blev Danmark nummer 13 og sidst efter tre nederlag og et uafgjort resultat i den indledende pulje; dermed var Danmark elimineret fra turneringen. Henrik Sørensen spillede to af kampene uden at score.

Referencer 

Hockeyspillere fra Danmark
Deltagere for Danmark ved sommer-OL 1948
Hjalmar Thomsen

Hjalmar Thomsen (født 30. april 1913 i Tømmerup, død 2. marts 1993 i Lyngby-Taarbæk) var en dansk hockeyspiller, der deltog på det danske landshold ved OL 1948 i London. Hjalmar Thomsen spillede for Skovshoved IF og opnåede i alt 4 landskampe i perioden 1947-1948.

Ved OL i 1948 blev Danmark nummer 13 og sidst efter tre nederlag og et uafgjort resultat i den indledende pulje; dermed var Danmark elimineret fra turneringen. Hjalmar Thomsen spillede to af kampene uden at score.

Referencer 

Hockeyspillere fra Danmark
Deltagere for Danmark ved sommer-OL 1948
Frederiksdal Skov

Frederiksdal Skov er en skov beliggende mellem Furesø og Bagsværd Sø. Skoven består af tre dele: Storskov, Nybro Skov og Spurveskjul. Storskov udgør den vestligste del af Frederiksdal Skov og strækker sig fra Kollekolle i vest til Jægerbakke i øst. Nybro Skov ligger ved Frederiksdal syd for Mølleåen på den strækning, der forbinder de to søer, mens Spurveskjul ligger nord for åen nærmest Frederiksdal Gods. Syd for Storskov ligger Bøndernes Hegn og Aldershvile Skov i umiddelbart tilknytning til skoven.

Naturbeskyttelse 
Frederiksdal Skov indgår i et samlet fredet område, der strækker sig fra Farum Sø via Nørreskov sønden om Furesø til Frederiksdal Skov og herfra videre til Lyngby Åmose nord for Bagsværd Sø og Lyngby Sø; mod sydvest strækker det fredede område sig fra Frederiksdal Skov via Store Hareskov og Syvstjernen til Lille Hareskov og Jonstrup Vang. Frederiksdal Gods blev fredet i 1943 og Lyngby Åmose i 1949. og Natura 2000-område nr. 139 Øvre Mølleådal, Furesø og Frederiksdal Skov

Noter

Litteratur 
 Knud Dahl: Fredede områder og statsskove. Øerne; Danmarks Naturfredningsforening, Skov- og Naturstyrelsen 1988; ; s. 18-20

Statsskove i Danmark
Lyngby-Taarbæk Kommunes geografi
Vsj

VSJ er en færøsk musikgruppe, som har sin oprindelse af Toftir og Leirvík på Færøerne.

Musikkarriere 
VSJ startede med sin musik i 2017, hvor Villiam Soo Joensen producerede musik sammen med den nuværende sanger i gruppen, Dávur á Reynatrøð. Duetten gav den 26 august i 2017 gruppens første single ud, sangen Solution. Senere i 2017 kom de to andre gruppemedlemmer med i gruppen, Høgni Jógvanson og Fríði Bjarkhamar. Siden gruppens første single kom ud, har gruppen været i en konstant vækst, og allerede nu er gruppen en af de forreste indenfor musik på Færøerne. Gruppen har været på tourné i Færøerne, og har for eksempel spillet på den Færøeske Summarfestivalurin (Dansk: Sommerfestival), hvor der hvert år er omkring 10.000 lyttere.

Gruppens medlemmer 
Dávur á Reynatrøð - Vokal (2017 -)

Villiam Soo Joensen - El. guitar, producer (2017 -)

Høgni Jógvanson - Bass, ukulele, Klaver, Synth (2017 -)

Fríði Bjarkhamar - Trommer (2017 -)

Diskografi 

 2017 - Solution
 2017 - The Road
 2018 - Something Magical
 2018 - Super Hero
 2018 - God's Work (feat. Dania O. Tausen)
 2018 - Awesome Time

Musikgrupper fra Færøerne
Heidi Johansen (fodboldspiller)

Heidi Elgaard Johansen (født 9. juni 1983) er en dansk tidligere fodboldspiller, der blandt andet spillede for OB og Fortuna Hjørring samt på det danske landshold.

Aktiv karriere

Klub 
Heidi Johansen begyndte at spille fodbold i Sønderborg, inden hun i 1999 kom til OB. Her blev hun ret hurtigt en af de bærende kræfter på holdet, der i den periode var et af de dominerende i dansk kvindefodbold. I 2002 blev hun kåret som Årets Kvindelige Fodboldspiller. I 2003 skiftede hun til ligarivalerne fra Fortuna Hjørring, hvor hun var førstevalg i målet, til hun indstillede karrieren i 2013. Undervejs havde hun perioder med skader, og efter at være kommet sig over én af disse var hun kortvarigt udlejet til norske Asker. Hun spillede i alt 190 førsteholdskampe for Fortuna.

Landshold 
Heidi Johansen spillede på flere af de danske ungdomshold, inden hun som blot 17-årig fik A-landsholdsdebut i en venskabskamp mod , som Danmark tabte 0-7. Johansen spillede anden halvleg, hvor der kun gik to mål ind. Hun blev snart landsholdets førstevalg på målmandsposten, og hun var således med til at spille slutrunderne om EM i 2001 og 2009 samt VM i 2007. Hun indstillede landsholdskarrieren i 2012 efter at have spillet 80 A-landsholdskampe.

Senere karriere 
Heidi Johansen blev efter indstillingen af den aktive periode målmandstræner for landsholdet, inden hun i slutningen af 2018 blev ansat som målmandstræner for HB Køges herrer med virkning fra 1. januar 2019. Dermed blev hun den første kvindelige træner i dansk professionel herrefodbold.

Referencer

Eksterne henvisninger 
 

Kvindelige fodboldlandsholdsspillere fra Danmark
Fodboldspillere fra Fortuna Hjørring
Fodboldspillere fra Odense Q
Tibet-Ladakh-Mughal-krigen

Tibet-Ladakh-Mughal-krigen 1679-84 blev udkæmpet mellem den gelug-dominerede tibetanske Ganden Phodang-regering og Drukpa Kagyu Ladakh, som fik hjælp fra Mogulrigets tropper.

Baggrund 
I slutningen af det 17. århundrede stillede Ladakh sig på Bhutans side under dette lands tvist med Tibet. Tibetanerne besluttede at straffe Ladakh for at blande sig i deres forhold til Bhutan og for undertrykkelsen af Gelug-klostre i Ladakh.

I 1679 udpegede den 5. Dalai Lama lamaen for Tashilhunpo-klosteret, Koshut Galdan Chhewang, som øverstbefalende for den tibetansk-mongolske militærekspedition til Ladakh.  Galdan Chhewang sikrede først sine flanker, idet han indgik en traktat med Raja Kehri Singh fra Bashahr, der gav denne handelsrettigheder med Tibet.

Indledende slag 
Galdan Chhewangs første kampagne resulterede i nederlag for Ladakh-hæren, der var ledet af Sakya rGya-mTsho, ved Khan-dMar. Det følgende år besejrede Galdan Chhewang Ladakhi igen ved Byan-la og besatte landet med undtagelse af fæstningerne Basgo og Tigmosgang, som formåede at holde ud over for de tibetanske angreb de næste tre år.

Mongolrigets indblanding 

Det dødvande i stridighederne, som dermed indtrådte, blev brudt, da Mogulriget intervenerede i krigen. De muslimske moguler havde inddraget Ladakh i deres indflydelsesområde i 1665. Kashmir-historikere hævder, at efter, at dette var sket, havde kongen konverteret til islam til gengæld. Ladakhi-krønikerne nævner dog ikke noget sådant, og Ladakh-folket afviser det. Kongen indvilligede i at hylde mogulerne til gengæld for deres hjælp.

Den femte Dalai Lama udviste brutalitet og terror i sin kamp for magten over Tibet.

Fredstraktaten 
Ved hjælp af forstærkninger fra Galdan Boshugtu Khan, Khan fra Dzungar-khanatet, angreb tibetanerne igen i 1684. Tibetanerne sejrede og indgik efterfølgende en traktat med Ladakh, hvorefter de trak sig tilbage til Lhasa i december 1684.

Tingmosgang-traktaten i 1684 afgjorde tvisten mellem Tibet og Ladakh, men begrænsede tillige stærkt Ladakhs uafhængighed. Traktaten fastlagde grænsen mellem tibetansk og Ladakhs magtområder ved Lhari-vandløbet nær Demchok og regulerede endvidere handels- og hyldestmissioner fra Ladakh til Tibet.

Noter

Litteratur 

 
 
 
 
 

Tibets historie
Vestre Ombofjorden

Vestre Ombofjorden (også kaldt Gapafjorden eller Gabafjorden, historisk: Garpefjorden) er en fjordarm af Nedstrandsfjorden og Boknafjorden i Finnøy kommune i Ryfylke, Rogaland fylke i Norge. Den ligger mellem Sjernarøyane i vest og øen Ombo i øst. Fjorden er 6 kilometer lang og har indløb i nord mellem Slåttholmen i vest og Selodden i øst. Gapaskæret ligger midt i indløbet. I syd går fjorden ud i Finnøyfjorden, lige vest for indløbet til Gardssundfjorden.

Mod vest grænser fjorden til Bjergøy og Nord-Hidle, de østligste af Sjernarøyane. På Bjergøy ligger bygden Nesheim ved fjorden. På Ombosiden er der kun mindre bebyggelse, men længst mod syd ligger Eidssund, som har færgeforbindelse  til Nord-Talgje og Halsnøya. Fra Nesheim går der færger mod syd  til Nord-Hidle og nordover til Nedstrand på anden side af Nedstrandfjorden.

Kilder og henvisninger

Fjorde i Rogaland
Finnøy
Jelsafjorden

Jelsafjorden er en fjordarm af Nedstrandsfjorden og Boknafjorden på nordsiden af øen Ombo mellem kommunerne Finnøy og Suldal i Rogaland fylke i Norge. Mod øst grænser fjorden også til Hjelmeland kommune.

Fjorden har indløb  mellem Foldøy i nord og Jørstadvågen på Ombo i syd og går mod  øst til den deler sig i tre. Videre mod øst fortsætter Jelsafjorden som Erfjorden og Tyssefjorden og fra indløbet til Erfjorden går to fjorde i hver sin retning, en mod nord og en mod syd. Den sydlige af disse er Ombofjorden som går mod syd til Hjelmelandsfjorden og den nordlige fjordarm er Økstrafjorden. Selve Jelsafjorden er 10 kilometer lang, men sammen med Erfjorden og Tyssefjorden er den omtrent 25 kilometer lang. 

På nordsiden af fjorden ligger landsbyen Jelsa, som har lagt navn til fjorden.

Kilder og henvisninger

Fjorde i Rogaland
Finnøy
Suldal
Hjelmeland
Emanuel Filiberto af Savoyen (født 1972)

Emanuel Filiberto af Savoyen (italiensk: Emanuele Filiberto Umberto Reza Ciro René Maria di Savoia, i kort form: Emanuele Filiberto di Savoia; født 22. juni 1972 i Genève, Schweiz) er en schweizisk–italiensk film- og TV-mand og italiensk prins. Han er grandfætter til kong Philippe af Belgien.

Kongelige forfædre 
Emanuel Filiberto er søn fhv. kronprins Viktor Emanuel af Savoyen (født 1937). Emanuel Filiberto er den eneste sønnesøn af Umberto 2. af Italien (1904–1983), der var Italiens sidste konge i 1946.
 
Marie José af Belgien, italiensk dronning i 1946 var hans farmor. Blandt hans oldeforældre var Victor Emanuel 3. af Italien, Elena af Montenegro, Albert 1. af Belgien, Elisabeth i Bayern, belgisk dronning i 1909–1934. Blandt hans tipoldeforældre var Umberto 1. af Italien, grev Filip af Flandern, belgisk tronfølger i 1869–1906 og Karl Theodor, hertug i Bayern (1839–1909).

Familie 
I 2003 blev Emanuel Filiberto gift med den kendte franske skuespillerinde Clotilde Courau (født 1969).

Parret er forældre til Victoria (født 28. december 2003) og Luisa (født 16. august 2006).

Clotilde Courau er datter af Catherine du Pontavice des Renardières (født 1948) og baron Jean-Claude Courau (født 1942). Hun er datterdatter af greve Pierre du Pontavice des Renardières (født 16. april 1926).

Film og TV 
Emanuel Filiberto har blandt andet medvirket i filmen Vacanze di Natale a Cortina (2011) som sig selv, komedien Lo sposalizio - Matrimonio siciliano (2012) som Tony, i TV-serien Mission (2013) som vært og i TV-serien 20h10 pétantes som sig selv.

Han har også medvirket i Ballando con le stelle (den italienske udgave af Vild med dans).

Strid om de italienske titler 
Den 7. juli 2006 gjorde Amedeo di Savoia-Aosta (født 1943), der er fjern slægtning til Emanuel Filiberto, krav på arveretten til den italienske trone. Desuden gjorde Amedeo di Savoia-Aosta krav på efternavnet di Savoia og nogle fyrstelige titler, der traditionelt har tilhørt de italienske konger og kronprinser.

Der har været ført retssager om efternavnet og titlerne.

I retsagerne har Amedeo di Savoia-Aosta's hovedpåstand været, at Viktor Emanuel af Savoyen (far til Emanuel Filiberto) imod den sidste italienske konges (Umberto 2. af Italien) vilje havde indgået et morganatisk ægteskab i 1971. Dermed skulle Viktor Emanuel have mistet arveretten til tronen.

En sidepåstand var, at Emanuel Filiberto er født i et morganatisk ægteskab, og at han derfor – ifølge Amedeo – aldrig haft arveret til tronen.

Referencer

Weblinks 

 

Skuespillere fra Schweiz
Kongelige fra Italien
Personer fra Genève
Huset Savoyen
The Great British Bake Off

The Great British Bake Off er et britisk bagekonkurrence tv-program, der blev sendt først den 17. august 2010. Ligesom i danske version af programmet, Den store bagedyst, er det også den samme konkurrence, hvor en gruppe amatørbagere skal forsøge at imponere to smagsdommere med deres bageværk.

Værter og dommere

Se også 
 Den store bagedyst

Eksterne henvisninger 
 Programmets officielle websted 
 

Tv-programmer fra Storbritannien
Madprogrammer
Etableret i 2010
Bagning
Tv-programmer fra BBC
Morten Hee Andersen

Morten Hee Andersen (22. maj 1991 i Roskilde) er en dansk skuespiller.
Han er bedst kendt for sine roller i bl.a. tv-serierne Sygeplejerskolen og Carmen Curlers og i filmen ''Margrethe den 1.

Filmografi

Film

TV-serie

Eksterne henvisninger 
 

Skuespillere fra Danmark
Personer fra Roskilde
Joachim Fjelstrup

Joachim Fjelstrup er en dansk skuespiller og underholder. 

Han blev nomineret til Bodil-prisen for bedste mandlige hovedrolle i 2016 for sin rolle i Steppeulven. Han spiller én af hovedrollerne i DRs julekalender Julefeber (2020).

Filmografi

Film

TV-serie

Eksterne henvisninger 
 

Skuespillere fra Danmark
Personer fra Herlev
Ombofjorden

Ombofjorden er en fjordarm af Jelsafjorden og Boknafjorden i Hjelmeland kommune i Rogaland fylke i Norge. De nordvestlige dele af fjorden ligger også i Finnøy kommune. Fjorden ligger mellem Ombo i vest, som fjorden er opkaldt efter, og Jøsneset på fastlandet i øst.

Det nordlige indløb ligger mellem Røykjanes på Ombo og Hårsteinen på Jøsneset. Herfra går fjorden 5,5 kilometer mod syd til Hjelmelandsfjorden mellem Skibaviga i vest og Nesvik i øst. Mellem Ombo og Nesvik er der færgeforbindelse. 

Lige nord for det nordlige indløb ligger indløb til Erfjorden i øst.

Kilder og henvisninger

Fjorde i Rogaland
Hjelmeland
Erfjorden

Erfjorden er en fjordarm af Boknafjorden i Suldal og Hjelmeland kommuner i Rogaland fylke i Norge. Den er en fortsættelse af Jelsafjorden i vest og strækker sig 12 kilometer ind til Erfjord. Fra Erfjord fortsætter fjorden 4 kilometer videre mod nord som Tyssefjorden, så den totale længde bliver 16 kilometer. 

Fjorden har indløb mellem Lygnes i Hjelmeland på sydsiden og Landsnes i Suldal på nordsiden. Nord for indløbet ligger Økstrafjorden, mens Ombofjorden ligger i sydvest. Fire kilometer inde i fjorden går Bogsfjorden mod nord til vestsiden af Erfjord. Et par kilometer længere mod øst deler Erfjorden sig i flere dele. Mod nord fortsætter fjorden videre som Erfjorden og i øst stikker Kilaneset ud i fjorden. På nordsiden af næsset ligger Kilavågen, mens Midtvågen ligger på sydsiden. Eidavågen er en bugt som går mod syd. Fra bunden af Eidavågen er der en kun 750 meter bred landtange over til nordsiden af Jøsenfjorden.

Den nordgående del af Erfjorden går ind til bygden Erfjord, som nu ligger på vestsiden af fjorden.  Erfjord ligger på en smal tange, som kun er 250 meter bred, hvor den er smallest. Vest for Erfjord ligger enden af Bogsfjorden. På østsiden af Erfjorden ligger landsbyen Hålandsosen. Nord for Hålandsosen ligger Hålandssundet, hvor Riksveg 13 krydser fjorden på Erfjord bro. Sundet markerer også indløbet til Tyssefjorden som ender ved bebyggelsen Tysse. Tyssefjorden er smal med bratte fjordsider på begge sider. På østsiden stiger fjeldet næsten 600 meter ret op til Sørhusheia, der er 595 moh.

Kilder og henvisninger

Erfjorden   på snl.no

Fjorde i Rogaland
Suldal
Hjelmeland
Konventionen mellem Storbritannien og Kina angående Tibet

Konventionen mellem Storbritannien og Kina angående Tibet var en traktat underskrevet mellem Qing-dynastiet og det britiske imperium i 1906, som bekræftede den kinesiske besiddelse af Tibet efter den britiske ekspedition til Tibet i 1903-1904. Briterne lovede mod en betaling fra Qing-hoffet også at "ikke adskille tibetansk territorium eller at blande sig i administrationen af Tibet", mens Kina forpligtede sig til ikke at tillade nogen udenlandsk stat at blande sig i forholdene i territoriet eller den interne administration af Tibet ". Denne konvention afløste Lhasa-traktaten, der blev indgået mellem Tibet og Storbritannien i 1904.

Bestemmelser i traktaten 

Artikel I bekræfter anerkendelsen af Lhasa-traktaten fra 1904, hvilken dog ændres.

I artikel II hedder det, at "Storbritanniens regering forpligter sig til ikke at annektere tibetansk territorium og ikke at gribe ind i administrationen af Tibet", mens "Kinas regering forpligter sig også til ikke at tillade nogen anden udenlandsk magt at infiltrere territoriet eller den interne administration af Tibet" hvilket var en henvisning til truslen om russisk indblanding..

I artikel III. Det Britiske Rige forbyder adgangen til sine mineralkoncessioner og -markeder i Tibet (der var nævnt i artikel 9 i Lhasa-traktaten af 1904) til enhver stat eller vasal af nogen anden stat end Kina. "Traktaten tillader dog det britiske imperium at komme og installere telegraflinjer mellem det britiske Indien og kontorerne for dets repræsentanter i Tibet.

Kina erklærer sig selv ansvarlig for betalingen af krigsskadeserstatning fra tibetanerne til briterne. De afregnes kun af Kina til Storbritannien i tre annuiteter. Disse skulle betales i 1906, 1907 og 1908. London bevarer imidlertid sine tre kontorer. Der skulle ikke være engelsk besættelse af tibetansk territorium..

Underskrivelsen 

Konventionen blev undertegnet den 27. april 1906 i Beijing af Ernest Mason Satow, ekstraordinær udsending og minister befuldmægtiget for Storbritannien til kejseren af Kina og Tang Shaoyi, højtstående kommissær og befuldmægtigede for kejseren af Kina.

Følger 

Efter Qing-dynastiets fald og Zhao Erfengs død sendte de britiske, kinesiske og tibetanske regeringer repræsentanter til Simla i Indien, for at diskutere den kinesisk-tibetanske grænses forløb og fremtidig status for Tibet. Simla-konventionen blev underskrevet den 27. april 1914. Under henvisning til teksten modsiger Beijing den foreslåede grænse mellem indre Tibet og det ydre Tibet og afviser initiering af sin delegerede. Qing-dynastiet havde allerede oprettet distriktet Chuanbian (kinesisk: 川 边 道), som i 1916 blev Chuanbian Specielle Distrikt og derefter Xikang-provinsen.

Noter

Eksterne henvisninger 

 Convention Between Great Britain and China Respecting Tibet

Tibets historie
Bent Kilde

Bent Kilde (født 12. april 1938 i Odense) er en dansk tidligere hockeyspiller, der deltog på det danske landshold ved OL 1960 i Rom. Han spillede for Hockeyklubben Odin og opnåede i alt 8 landskampe i perioden 1960-1967.

Ved OL i 1960 blev Danmark sidst blandt 16 hold. Bent Kilde debuterede på landsholdet ved legene og spillede de to første kampe i indledende runde, men måtte sidde over i tredje kamp på grund af problemer med maven. Danmark tabte alle kampe og trak sig inden placeringskampene.

Referencer 

Hockeyspillere fra Danmark
Deltagere for Danmark ved sommer-OL 1960
InSight

Insight, stiliseret som InSight, er en Marssonde fremstillet i 2010'erne, som oprindeligt var planlagt at skulle opsendes i marts 2016. Navnet er et akronym for Interior Exploration med Seismic Investigations, Geodesy and Heat Transport. På grund af en fejl på instrumentet SEIS (Seismic Experiment for Interior Structure), som ikke kunne repareres inden den planlagte opsendelse, meddelte NASA i december 2015, at opsendelsen var blevet udskudt. I marts 2016 planlagdes opsendelsen til at ske inden den 5. maj 2018

Insights mål er at placere en stationær sonde udrustet med en seismograf og varmeoverførelsessonde på Mars overflade for at studere planetens tidlige geologiske udvikling. Dette skulle kunne give en ny forståelse af solsystemets planeter – Merkur, Venus, Jorden, Mars – og Månen. Ved at genbruge teknik fra Mars Phoenix Lander, som var landet på Mars i 2008, forventedes omkostningerne og risici ved projektet at blive mindskede

På grund af problemerne med det vigtigste videnskabelige instrument SEIS blev InSight-rumsonden sendt tilbage til Lockheed Martins fabrik i Colorado. NASA besluttede i marts 2016 at bruge skønsmæssigt 150 millioner US-dollar på at vente med opsendelsen af InSight til maj 2018. Opsendelsen skete den 5. maj 2018 klokken 11:05 GMT, og sonden landede på Mars den 26. november 2018..

Referencer 

Rumsonder
Mathilde Hylleberg

Mathilde Hylleberg (født 1. december 1998 i Struer, Danmark) er en tidligere dansk håndboldspiller som optrådte for TTH Holstebro og det danske landshold. Hun stoppede karrieren i 2020 som 21-årig.

Referencer 

Håndboldspillere fra Danmark
Håndboldspillere fra Team Tvis Holstebro